கேள்வி: மூவலூர் பற்றி விளக்கவும்.
பதில்: மூவலூர் சிற்றூர் தமிழ்நாடு மயிலாடுதுறை மாவட்டம் மயிலாடுதுறை ஊராட்சி ஒன்றியத்தைச் சேர்ந்த ஊராட்சி ஆகும். இது மயிலாடுதுறையிலிருந்து கும்பகோணம் செல்லும் சாலையில் 2 கி.மீ. தொலைவில் அமைந்துள்ளது. கல்வெட்டுகளில் ''ஜெயங்கொண்ட சோழ வளநாட்டு திருவழுந்தூர் நாட்டு திருமூவலூர்'' என்று குறிப்பிடப்படுகிறது. இங்கு பத்தாம் நூற்றாண்டில் கட்டப்பட்டுள்ள மூவலூர் மார்க்கசகாயேஸ்வரர் கோயில் பாடல் பெற்ற தலமாகும். முழுமுதற்கடவுள் மூவரும் வழிபட்ட தலமாகையால் "மூவர் ஊர்" என்பது திரிந்து ''மூவலூர்'' எனவாயிற்று என்பாரும் உளர். தேவதாசி முறையினை ஒழிக்கப் பாடுபட்ட தமிழ்ப் பெண்ணியவாதி மூவலூர் ராமாமிர்தம் இச்சிற்றூரைச் சேர்ந்தவர்.